黎呢間舖頭嘅目的當然係食吉列牛，所以一去到就即刻叫左安格斯御膳了。吉列牛好快就上到菜了，由於吉列牛未熟哂，所以隔離仲會有塊鐵板仔俾你燒熟佢嘅。吉列牛真係外脆內軟，自己燒完之後，就熱辣辣咁食，味道非常唔錯，而且仲有3個醬俾你任意配搭黎食，有唔同嘅味道。而其他嘅配菜都好出色，包括龍蝦沙律同麵䜴湯等等。佢仲有一隻生雞蛋俾你去配飯食，就咁食都得，亦都係有好多種唔同嘅配搭。一個人食黎講，份量都係好足夠嘅！加上服務員會好勤力幫你加茶，即使我冇叫到飲品，亦都唔會口渴。